Vyhodnotenie medzirezortného pripomienkového konania

Návrh na uzavretie Dohody medzi Slovenskou republikou a Spojenými štátmi americkými na zlepšenie dodržiavania medzinárodných predpisov v oblasti daní a na implementáciu zákona FATCA 

Spôsob pripomienkového konania	 	
Počet vznesených pripomienok, z toho zásadných	11  / 2 	
Počet vyhodnotených pripomienok	11 	
		
Počet akceptovaných pripomienok, z toho zásadných	7  / 0 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	4  / 2 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	1 (1o,0z) 	 	 	 	
3 .	Konfederácia odborových zväzov Slovenskej republiky 	1 (1o,0z) 	 	 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	 	 	x 	 	
6 .	Najvyšší kontrolný úrad Slovenskej republiky 	 	 	x 	 	
7 .	Slovenská banková asociácia 	3 (3o,0z) 	 	 	 	
8 .	Slovenská asociácia poisťovní 	 	 	 	x 	
9 .	Odbor aproximácie práva sekcie vládnej legislatívy Úradu vlády SR 	 	 	x 	 	
10 .	Štatistický úrad Slovenskej republiky 	 	 	x 	 	
11 .	Správa štátnych hmotných rezerv Slovenskej republiky 	 	 	x 	 	
12 .	Americká obchodná komora v Slovenskej republike 	 	 	 	x 	
13 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
14 .	Protimonopolný úrad Slovenskej republiky 	 	 	x 	 	
15 .	Úrad geodézie, kartografie a katastra Slovenskej republiky 	 	 	x 	 	
16 .	Ministerstvo obrany Slovenskej republiky 	 	 	x 	 	
17 .	Úrad jadrového dozoru Slovenskej republiky 	 	 	x 	 	
18 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
19 .	Ministerstvo zahraničných vecí a európskych záležitostí Slovenskej republiky 	4 (4o,0z) 	 	 	 	
20 .	Ministerstvo hospodárstva Slovenskej republiky 	 	 	 	x 	
21 .	Úrad vlády Slovenskej republiky 	 	 	 	x 	
22 .	Ministerstvo zdravotníctva Slovenskej republiky 	 	 	x 	 	
23 .	Ministerstvo práce, sociálnych vecí a rodiny Slovenskej republiky 	 	 	x 	 	
24 .	Ministerstvo financií Slovenskej republiky 	 	 	 	x 	
25 .	Najvyšší súd Slovenskej republiky 	 	 	 	x 	
26 .	Ministerstvo spravodlivosti Slovenskej republiky 	 	 	x 	 	
27 .	Národný bezpečnostný úrad 	 	 	x 	 	
28 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
29 .	Úrad priemyselného vlastníctva Slovenskej republiky 	 	 	x 	 	
30 .	Ministerstvo životného prostredia Slovenskej republiky  	 	 	x 	 	
31 .	Ministerstvo školstva, vedy, výskumu a športu Slovenskej republiky 	 	 	x 	 	
32 .	Ministerstvo kultúry Slovenskej republiky 	 	 	x 	 	
33 .	Ministerstvo vnútra Slovenskej republiky 	 	 	x 	 	
34 .	Slovenská informačná služba 	2 (0o,2z) 	 	 	 	
	SPOLU	11 (9o,2z) 	0 (0o,0z) 	24 	6 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K návrhu uznesenia vlády 
V časti Na vedomie odporúčame slovo „prezidentoviovi” nahradiť slovom „prezidentovi“. 
 	O 	A 	 	
KOZ SR 	Stanovisko k návrhu na uzavretie Dohody medzi Slovenskou republikou a Spojenými štátmi americkými na zlepšenie dodržiavania medzinárodných predpisov v oblasti daní a na implementáciu zákona FATCA 
KOZ SR k predloženému návrhu nemá pripomienky. 	O 	A 	 	
SBA 	Čl. 2 ods. 1 Dohody  
Oznamované informácie o oznamovaných účtoch amerických osôb sa majú poskytnúť druhej strane automatickým spôsobom. Keďže je stanovený automatický spôsob výmeny informácií, je potrebné získané dáta od bánk zaslať správcovi dane v SR, navrhujeme preto, aby správca dane čo najskôr začal s prípravou IT riešení na bezpečnú a spoľahlivú komunikáciu medzi omamujúcimi finančnými inštitúciami a správcom daní v SR. Navrhujeme udržovať vzájomnú informovanosť a konzultácie a úzku spoluprácu pri nastavovaní toku informácií smerom od bánk. Odovzdanie dát do USA má prebehnúť najneskôr 30.9.2016, ktorému má predchádzať korektné prijatie dát správcom dane v SR približne už o jeden rok. 	O 	A 	 	
SBA 	Čl. 3 ods. 8 (ii) Dohody 
Po vstupe dohody IGA do platnosti SR má poskytnúť USA písomné oznámenie, že bola zavedená infraštruktúra na účinnú výmenu informácií a príslušné orgány sa budú usilovať, aby bezpečnostné opatrenia a infraštruktúra boli v každej jurisdikcii zavedené do septembra 2015. 
Navrhujeme otestovanie infraštruktúry na výmenu dát pred ostrou prevádzkou. Je potrebné testovanie celého procesu, aby naozaj prebiehala výmena informácií „včasným, presným a dôverným spôsobom“, ako sa predpokladá v dohode s USA vzhľadom na výmenu mimoriadne citlivých dát, akými sú osobné údaje a finančné informácie klientov slovenských finančných inštitúcii, ktoré sú chránené zákonmi SR. Dôveryhodnosť a dobrá reputácia sú základným pilierom fungovania bankovníctva. 
 	O 	A 	 	
SBA 	Čl. 4, ods. 2 Dohody 
V ustanovení sa píše, že „USA od slovenskej oznamujúcej finanačnej. inštitúcie nevyžadujú, aby zrážala daň podľa...daňového zákona USA..., alebo aby takýto účet zrušila, pokiaľ v súvislosti s takýmto účtom príslušný orgán USA dostane informácie uvedené v článku 2 ods. 2 písm. a) tejto dohody v zmysle ustanovení čl. 3 tejto dohody.“ Oceňujeme, že SR vstupuje do priameho zmluvného vzťahu s USA kvôli zákonu FATCA. Výmena dát medzi finančnými správami oboch štátov je podľa nášho názoru správna voľba pre SR, pretože jednak sa zabráni extrateritoriálsnej pôsobnosti legislatívy cudzej krajiny a zároveň je aj ďalším krokom vedúcim k účinnejšiemu obmedzovaniu daňových únikov. Určite nie je zanedbateľný ani fakt, že banky z USA by od 1.7.2014 uplatnili 30% zrážkovú daň ako sankciu za nedodržanie amerického zákona FATCA na príjmy pochádzajúce zo zdrojov USA, pokiaľ by zahraničné (vrátane slovenských) banky neoznamovali informácie o finančných účtoch amerických daňových rezidentov finančnej správe USA. Vďaka tejto recipročnej dohode dotknutí klienti (s USA daňovou rezidenciou) nie sú automaticky postihovaní zákonnými sankciami kvôli príjmom z USA, keďže slovenské finančné inštitúcie sú považované za oznamujúce a spolupracujúce s daňovými inštitúciami USA. Pravidlá oznamovania a preverovania finančných účtov dotknutých klientov sú nastavené touto dohodou obojstranne a predstavujú prijateľnejšou formu aplikácie zákona FATCA v praxi. 	O 	A 	 	
MZVaEZ SR 	Obal materiálu 
1. Namiesto „Materiál na medzirezortné pripomienkové konanie“ je potrebné uviesť „Materiál na rokovanie vlády Slovenskej republiky“ 
2. V súlade s čl. 19 ods. 1 Pravidiel pre uzatváranie medzinárodných zmlúv návrh na uzavretie medzinárodnej zmluvy prezidentskej alebo vládnej povahy musí byť pred jeho predložením na rokovanie vlády SR spolupodpísaný ministrom zahraničných vecí. V tomto zmysle je potrebné obal materiálu doplniť nasledovne: 

„Spolupodpisuje: 

Miroslav Lajčák 
podpredseda vlády 
a minister zahraničných vecí 
a európskych záležitostí 
Slovenskej republiky“. 
 	O 	A 	 	
MZVaEZ SR 	Návrh uznesenia vlády SR 
1. V názve návrhu uznesenia vlády SR odporúčame namiesto slovného spojenia „k materiálu návrh“ uviesť „k návrhu“. 	O 	A 	 	
MZVaEZ SR 	Text dohody 
1. Z hľadiska zaužívanej odbornej terminológie odporúčame v preambule dohody namiesto „sa dohodli na nasledovnom“ uviesť „sa dohodli takto“, čo zodpovedá aj zneniu v anglickom jazyku 
2. Preklad čl.7 ods.2 slovenského textu dohody nezodpovedá jej anglickému zneniu, t.j. v slovenskom texte je uvedené „s účinnosťou od dátumu účinnosti dohody“ a v anglickom texte je uvedené „odo dňa podpisu dohody“ 
3. V čl.8 ods.2 je potrebné namiesto „platnosť a účinnosť“ uviesť slovo „platnosť“, obdobne v čl.10 ods.1 
4. V čl.10 ods.1 je potrebné namiesto „jeho vnútroštátne postupy“ uviesť „jej vnútroštátne postupy“ 
5. Z hľadiska zaužívanej odbornej terminológie odporúčame preformulovať čl.10 ods.1 v znení „Táto dohoda nadobudne platnosť dňom doručenia písomného oznámenia Slovenskej republiky Spojeným štátom americkým, že boli splnené všetky vnútroštátne postupy potrebné pre nadobudnutie jej platnosti.“, čo zodpovedá aj zneniu v anglickom jazyku 
6. V čl.10 ods.2 je potrebné namiesto „ukončenie dohody sa stáva účinné“ uviesť „platnosť dohody skončí“, čo zodpovedá aj zneniu v anglickom jazyku 
7. Z hľadiska zaužívanej odbornej terminológie odporúčame v záverečných ustanoveniach namiesto „v dvoch rovnopisoch, v slovenskom jazyku a v anglickom jazyku, pričom obidva texty sú rovnako autentické“ uviesť „v dvoch pôvodných vyhotoveniach, každé v slovenskom a anglickom jazyku, pričom obe znenia majú rovnakú platnosť“, čo zodpovedá aj zneniu v anglickom jazyku. 
 	O 	N 	Pripomienku nie je možné akceptovať, z dôvodu, že preklad zmluvy do slovenského jazyka podlieha certifikácií zo strany Spojených štátov amerických.  	
MZVaEZ SR 	Vyhlásenie o porozumení 
1. V záverečnej časti odporúčame namiesto „v dvoch rovnopisoch“ uviesť „v dvoch pôvodných vyhotoveniach“ 
2. V podpisoch odporúčame namiesto skratky „Za Spojené štáty“ uviesť oficiálny názov krajiny „Za Spojené štáty americké“ tak, ako je to uvedené v texte dohody. 
 	O 	N 	Pripomienku nie je možné akceptovať, z dôvodu, že preklad zmluvy do slovenského jazyka podlieha certifikácií zo strany Spojených štátov amerických.  	
SIS 	všeobecná pripomienka 
Slovenská informačná služba si dovoľuje upozorniť na nevyváženosť predmetnej dohody z hľadiska reciprocity. Napriek skutočnosti, že reciprocita je upravená v čl. 6 ods. 1 predmetnej dohody, niektoré ustanovenia dohody filozofii reciprocity nezodpovedajú. Ako príklad uvádzame ustanovenie čl. 5 ods. 2 dohody, ktoré upravuje problematiku významného nedodržania požiadaviek. V písm. a) cit. ustanovenia je zakotvená povinnosť príslušného orgánu zmluvnej strany využiť vnútroštátne právne predpisy (vrátane príslušných sankcií), aby vyriešil významné porušenie dodržiavania povinností uvedené v oznámení, ktorým oznamuje príslušný orgán druhej zmluvnej strany, ak zistí zo strany oznamujúcej finančnej inštitúcie v jurisdikcii skôr uvedenej zmluvnej strany významné porušenia dodržiavania povinností. V písm. b) cit. ustanovenia je zakotvená sankcia za neodstránenie porušenia povinnosti, avšak táto sankcia sa týka len jednej zmluvnej strany, konkrétne slovenskej oznamujúcej finančnej inštitúcie (Ak v súvislosti so slovenskou oznamujúcou finančnou inštitúciou vyššie uvedené zákonné kroky nepovedú k odstráneniu porušenia dodržiavania povinností do 18 mesiacov od prvého oznámenia o významnom porušení dohody, Spojené štáty budú túto slovenskú oznamujúcu finančnú inštitúciu podľa čl. 5 ods. 2 písm. b) považovať za nezúčastnenú finančnú inštitúciu.). V spomínanom článku absentuje recipročná sankcia pre Spojené štáty americké, resp. jej príslušnú inštitúciu, ak neodstráni porušenie povinností uvedených v oznámení podľa písm. a) cit. ustanovenia. 
Vzhľadom na vyššie uvedené si dovoľujeme navrhnúť apretáciu predmetnej dohody z hľadiska reciprocity. 

Pripomienka je zásadná. 
 	Z 	N 	Toto znenie bolo navrhnuté zo strany USA a akceptované aj inými štátmi ako Česká republika, Maďarsko, Poľsko, Nemecko, Francúzsko a Veľká Británia. Dohoda so SR obsahuje rovnaké ustanovenia a akceptuje ich, aby finančné inštitúcie neboli zaťažené ďalšími povinnosťami. 

Rozpor bol odstránený na základe telefonickej dohody s pánom Kulíkom a potvrdením, že reciprocita je zabezpečená tým, že podpísaním dohody budú finančné inštitúcie oslobodené od oslobodené od platenia zrážkovej dane 30%.  	
SIS 	K článku 3  
V čl. 3 ods. 8 bod i) sa za slovo „účely“ vkladajú slová „a na účely boja proti legalizácii príjmov z trestnej činnosti“. 

Pripomienka je zásadná. 

Odôvodnenie: 
Z predkladaného znenia návrhu dohody, konkrétne z ustanovenia čl. 3 ods. 8 bod i), ktorý reflektuje konečnú množinu využitia informácií získaných na základe tejto dohody, vyplýva, že použitie takýmto spôsobom získaných informácií bude možné „výlučne na daňové účely“. Z takto koncipovaného znenia predmetného ustanovenia nie je dostatočne zrejmé, či budú informácie získané vyššie uvedeným spôsobom môcť využiť na účely plnenia svojich zákonom anticipovaných úloh aj Policajný zbor a Slovenská informačná služba, ktorá ako štátny orgán sui generis s celoštátnou pôsobnosťou získava, sústreďuje a vyhodnocuje, okrem iného, aj informácie o činnostiach ohrozujúcich ústavné zriadenie, územnú celistvosť a zvrchovanosť Slovenskej republiky, činnostiach smerujúcich proti bezpečnosti Slovenskej republiky, aktivite cudzích spravodajských služieb, organizovanej trestnej činnosti a terorizme alebo skutočnostiach spôsobilých vážne ohroziť alebo poškodiť hospodárske záujmy Slovenskej republiky. 
Vychádzajúc z uvedeného a vzhľadom na potreby aplikačnej praxe navrhujeme precizovať množinu využitia informácií získaných na základe tejto dohody, a to explicitným doplnením cit. ustanovenia o možnosť využitia takto získaných informácií v oblasti boja proti legalizácii príjmov z trestnej činnosti. Dôvodom, ako bolo naznačené vyššie, je, okrem iného, aj skutočnosť, aby prístup k daným údajom dostali aj inštitúcie, ktoré by tieto poznatky využili v rámci svojej činnosti, či už v rámci boja proti daňovým únikom, praniu špinavých peňazí a pod., t. j. aby z predmetného ustanovenia bolo zrejmé, že tieto informácie môžu využívať aj Policajný zbor a Slovenská informačná služba v oblasti boja proti legalizácii príjmov z trestnej činnosti, ako aj na plnenie svojich ďalších zákonom anticipovaných úloh. 
 	Z 	N 	Dohoda rozvíja Čl. 27 zmluvy o zamedzení dvojitého zdanenie, ktorý umožňuje využiť informácie len na daňové účely 

Rozpor bol odstránený na základe telefonickej dohody s pánom Kulíkom a potvrdením, že údaje poskytnuté z USA budú súčasťou informačného systému FS a podľa ust. § 15 o SIS budú tieto informácie poskytnuté informačnej službe.